stanford-oval/wikipedia huggingface dataset:
איזר (מחוז)
גאוגרפיה > היבטים אקולוגיים

מסיבות ביוגאוגרפיות למחוז איזר מורשת סביבתית עשירה מאוד.
במחוז מתוארים כמה אזורים הידועים כ"אזורי טבע של צרפת" (régions naturelles de France) חשובים עם נופים הומוגניים ועיסוקי אנוש ספציפיים:
הרי שארטרז וורקור (גובה מרבי 2346 מ') מתאפיינים בגידול הבקר ותעשיית עץ
הרי בלדון ואואזאן (Oisans) (גובה מרבי 4102 מ')
עמק הרון וגרזיבודאן (Grésivaudan) עם כרמים, פרדסים, גידולי דגן, טבק, אגוזים גידול בקר
יערות: 2,105,390 דונם.  איזר הוא המחוז הראשון בצרפת ביבול האגוזים - 7410 טון/ שנת  2003
החל משנות ה-1990 היה המחוז חלוץ בשימורם ובשיקומם של "פרוזדורים ביולוגיים" - עם מעברים אקולוגיים במסגרת רשת סביבתית ירוקה וכחולה (Trame verte et bleue). משום כך משך המחוז את תשומת ליבן של המדינות החתומות על חוזה הרי האלפים  (Convention alpine) ואחרי שנת 2001 זכה על כך המחוז איזר בפרס ודיפלומה מטעם משרד הסביבה הצרפתי
הפארק הלאומי אקרן הוא גם כן חלק ממחוז איזר.
גאוגרפיה > האקלים

המחוז נתון לאקלים מגוון מאוד, לפי גובה ועמדה גאוגרפית: לרוב מדובר באקלים ימי עם קיץ ממוזג.  בחלק קטן מהמחוז האלים הוא ימי עם קיץ צונן וקצר. .מתערבבות באקלים השפעות ימיות (אטלנטיות), יבשתית, אלפינית וכן השפעה ים תיכונית בדרום המחוז. בחלק מהמחוז האקלים הררי בולט בגלל הגבהים הגדולים המגיעים ל-4000 מ' כמו המסיב אקרן.
החורפים הם קרים ובדרך כלל יבשים. במישור הם יותר עוצמתיים אבל קצרים, בהשוואה לחורפים במחוזות בצפון-מזרח.
הקיץ ממוזג:חם ועתיר סופות.  הסתיו הוא די גשום.  באלפים הצפוניים  במדרון הצפוני בגובה שמעל 2700 מ' ובמדרון הדרומי בגובה שמעל 3000 מ' מתחילים השלגים הנצחיים.
חלוקה מנהלית > פרפקטורה

גרנובל
חלוקה מנהלית > תת-פרפקטורות

לה טור די פן
ויין
חלוקה מנהלית > טריטוריות

איזר של הרון (Isère Rhodanienne) (בירה:ויין)
פורט דז אלפ (Porte des Alpes שער האלפים) (בירה:בורגואן-ז'אלייה- Bourgoin-Jallieu)
הרון העילי של דופינה (Haut-Rhône dauphinois) (בירה:קרמייה Cremieu)
ואלס די דופינה (Vals du Dauphiné) (בירה:לה טור די פן La Tour-du-Pin )
בייוור-ולואר Bièvre-Valloire (בירה:בורפר Beaurepaire)
וארונה שארטרז Voironnais Chartreuse (בירה:קובלווי Coublevie)
גרזיבודאן דרום (Sud Grésivaudan) (בירה:סן מרסלן)
ורקור (Vercors) ( בירה: ויאר-דה-לאן Villard-de-Lans)
גוש גרנובל (Agglomération grenobloise ) - גרנובל, מלאן, אשירול, פונטן
גרזיבודאן (Grésivaudan ) (בירה:דומן Domène)
אואזאן (Oisans) (בירה:לא דור ד'אואזאן)
מטזין (Matheysine) (בירה:לא מיר La Mure)
טרייב Trièves (בירה:מאנס)
חלוקה מנהלית > נפות (ארונדיסמנטים)

המחוז מחולק לשלוש נפות:
גרנובל
לה טור די פן
ויין
חלוקה מנהלית > קנטונים

58 קנטונים
חלוקה מנהלית > קומונות

533 קומונות
פוליטיקה

החל מאפריל 2015 בראש מועצת המחוז עומד ז'אן-פייר ברבייה מהאיחוד למען תנועה עממית UMP - כיום "הרפובליקנים".
המחוז איזר מחולק ל-13 טריטוריות כשלכל לאחת מהן מועצה כללית משלה.
נכון לשנת 2019 בראש המועצה הכללית של מחוז איזר עומד אנדר ואליני (המפלגה הסוציאליסטית).
חלוקת המקומות במועצה הכללית היא כדלקמן:
המפלגה הסוציאליסטית הצרפתית - 24 מושבים
האיחוד למען תנועה עממית כיום - הרפובליקנים - 14 מושבים
תנועות ימין אחרות - 7
המפלגה הקומוניסטית הצרפתית - 6
תנועות שמאל אחרות - 4
הירוקים - 3
נציגי המחוז באספה הלאומית

| אזור בחירה | נציג | מפלגה |
| --- | --- | --- |
| 1 | אוליבייה וראן | הרפובליקה בתנועה! |
| 2 | ז'אן-שארל קולא-רואה | הרפובליקה בתנועה! |
| 3 | אמילי שאלא | הרפובליקה בתנועה! |
| 4 | מרי-נואל בטיסט | המפלגה הסוציאליסטית הצרפתית |
| 5 | קתרין קמובסקי | הרפובליקה בתנועה! |
| 6 | סאנדרה מוטן | הרפובליקה בתנועה! |
| 7 | מוניק לימון | הרפובליקה בתנועה! |
| 6 | קרולין אבאדי | הרפובליקה בתנועה! |
| 8 | אלודי ז'אקייה-לפורז' | התנועה הדמוקרטית |
| 9 | מרז'ולן מנייה-מילפר | הרפובליקה בתנועה! |
דמוגרפיה

| 1801 | 1831 | 1841 | 1851 | 1856 | 1861 | 1866 |  |
| --- | --- | --- | --- | --- | --- | --- | --- |
| 435.888 | 550.258 | 588.660 | 603.497 | 576.637 | 577.748 | 581.386 |  |
| 1872 | 1876 | 1881 | 1886 | 1891 | 1896 | 1901 |  |
| 575.784 | 581.099 | 580.271 | 581.680 | 572.145 | 568.933 | 568.693 |  |
| 1906 | 1911 | 1921 | 1926 | 1931 | 1936 | 1946 |  |
| 562.315 | 555.911 | 525.522 | 558.079 | 584.017 | 572.742 | 574.019 |  |
| 1954 | 1962 | 1968 | 1975 | 1982 | 1990 | 1999 | 2015 |
| 626.116 | 729.789 | 768.490 | 860.339 | 936.771 | 1.016.228 | 1.094.006 | 1.251.060 |
ב-2 במרץ 1852 המחוז איזר ויתר על 4 כפרים לטובת מחוז רון
ב-31 בדצמבר 1967 23 כפרים נוספים אחרים עם סך הכל של 51,718 תושבים הועברו למחוז רון .
ב-1 באפריל 1971 הועבר גם הכפר קולומיה-סונייה (Colombier-Saugnieu)
(עם 812 תושבים, ב-1968) למחוז רון
גרנובל (Grenoble) (160.649 תושבים, 690.548 במטרופולין)
סן-מרטן ד'אר ( Saint-Martin-d'Hères) (38.479 תושבים)
אשירול Échirolles (35.648 תושבים)
ויאן (איזר) Vienne (Isère)) (29.162 תושבים, 111.606 בשטח המטרופולין)).
דמוגרפיה > רשימת ערים

בשנת 2011:
| עיר | מספר תושבים |
| --- | --- |
גרנובל: 157 424
Saint-Martin-d’Hères סן-מרטן ד'אר: 36,177
Échirolles אשירול: 35,995
Vienne וייאן: 28,800
Fontaine פונטן: 22,243
Bourgoin-Jallieu בורגן -ז'איה: 26,173
Voiron ווארון: 19,893
Meylan מלאן: 17,487
Villefontaine וילפונטן: 18,374
Saint-Égrève סנט-אגרב: 16,006
דמוגרפיה > רשימת ערים > אזורים עירוניים

המחוז איזר שלושה "אזורים עירוניים":
האזור העירוני של גרנובל, ה-11 בצרפת  עם 684,398 תושבים  (2013)
האזור העירוני שח וייאן
חלק מהאזור העירוני של ליון
דמוגרפיה > רשימת ערים > אפיוני גיל

ב-2012 מנה מחוז איזר 260000 תושבים מעל גיל 60, כלומר 21ץ5% מהאוכלוסייה, פחות מהממוצע האזורי של 22.5% ומהממוצע הארצי של 23.7%.
יש במחוז יותר מ-100,000 תושבים מעל גיל 75 (8% מכלל האוכלוסייה).
דמוגרפיה > הרכב אתני

באזור חיו בימי קדם ליגורים, איברים, אחר כך אלוברוגים, הרומאים ששלטו במקום שש מאות שנה, אחר כך בורגונדים ופרנקים. מערבוב העמים נוצר העם הצרפתי המקומי. במאה התשיעית היה האזור נתון לפלישת ההערבו-ברברים המוסלמים שהובסו ונדחו דרומה. באזור מדולל האוכלוסייה הובאו מאוחר יותר מתיישבים מסבויה (סבואה), מלומברדיה גרמנים, יהודים, במאה ה-18 הגיעו גם מתיישבים מלורנה. בשנת 1789 חי האיזר כ-1000 זרים מתוך 418,507 תושבים.
בשנת 1926 היה המחוז איזר אחד המחוזות עם מפסר גדול של תושבים זרים:51,400 מתוך 558,079 תושבים. חלק גדול מהזרים היו איטלקים - 13,396 וספרדים - 3,583 (במיוחד מסבויה) -
שווייצרים - 1525 .
26% מהילדים שנולדו ב-2013 במחוז לפחו הורה אחד נולד בחו"ל
בשנת 1995 מתוך 1,760,800 חיו במחוז 68,682 מהגרים - כולל 15,331 אלג'יראים, 11,602 פורטוגזים, 11,952 איטלקים, 5,286 טורקים.
דמוגרפיה > יהדות איזר

יהודים הגיעו במאה ה-14–15 בעיקר לגפאנסה (Gapençais), סר (Serres) ואיפה. (Upaix)
בשנים 1940–1945 חיו במחוז איזר כ-30,000 יהודים, כולל פליטים או שוהים זמנית. מספרם היווה כ-10% מכלל היהודים שחיו בצרפת. במהלך השואה נהרגו באזור כמה מאות יהודים ומעל אלף גורשו למחנות המוות. בשחרור בסוף שנת 1944 חיו במחוז 14,000 יהודים.
בין 1940 ל-1944 האזור  נוהל  על ידי ממשל "המדינה הצרפתית" של משטר וישי, החל מספטמבר 1942 תחת כיבוש צבאי איטלקי והחל מספטמבר 1943 תחת כיבוש צבאי גרמני.  הפרפקט בין אוגוסט 1940 לאוגוסט 1943, ראול דידקובסקי, ניסה לפי עדויות שונות, לעזור ליוזמות להסתרת יהודים וזרים ולשחרור כל אנשים מועמדים לגירוש. הוא נעצר על ידי הגרמנים וגורש לגרמניה. ביולי 1941 הופעלה מדיניות ה"אריאניזציה" של נכסי היהודים, הפקעתם ומסירתם של כ-500 עסקים ונכסים של יהודים לידי "ארים". 
החל מנובמבר 1942 נכנסו למחוז כוחות איטלקיים. הגנרל די קסטיליוני שעמד בראשם מנע גירוש יהודים על ידי הרשויות של וישי
בספטמבר 1943 נכנס למחוז הצבא הגרמני.
בין אוגוסט 1942 ליוני 1943 ארגנו השלטונות של וישי שלוש ראזיות (rafles) לצורך מעצרם וגירושם של יהודים. בראזיות אלה נמסרו לידי הגרמנים וגורשו מעל 123 יהודים.
בין הקיץ 1942 לאוגוסט 1944 מאות ואלפים של אזרחים באזור תרמו לאירוחם ולהסתרתם של יהודים במקומות כמו מחנות ילדים, בתי ספר, מנזרים, בתי הבראה, כנסיות, בתי יתומים ואחרים. 138 מתושבי המחוז הוכרו כחסידי אומות העולם.
קמו מחתרות יהודיות שעסקו בהצלה, כמו כן רשתות עזרה של צרפתים במיוחד מקרב חוגים דתיים נוצרים פרוטסטנטים וקתוליים. הצטיינו בפעולות ההסתרה והעזרה אנשים כמו האב שאייה, נזירי המנזר פרובידאנס בקוראנק, אכסניה של הכנסייה המתודיסטית ביישוב לה טרונש בניהול אווה פיאן-פאז'ס, אנרי גרואה שנודע כהאב פייר, הפסטור שארל ווסטפל, משפחת גידי, אן-מארי מנגא מן היישוב דומן, מארת לרם, המורה גסטון לויא, ממועצת היישוב סאפה
עם הילדים היהודים ששרדו כפליטים במחוז איזר נמנו מוניק סרף, לימים הזמרת ברברה שבשנים 1943–1945 נמלטה לכאן בכפר סן מרסלן יחד עם הוריה וז'ורז' פרק, לימים סופר ידוע, שהגיע בגיל 5 כפליט ליישוב ויאר-דה-לאן (Villard -de Lans) וחי במקום עד 1945.
דמוגרפיה > האיטלקים

עוד מימי הביניים הגיעו לאיזר איטלקים, בעיקר מסבויה ומלומברדיה. בסביבות מלחמת העולם השנייה הגיעו מהגרים מסיבות פוליטיות שביקשו להימלט מן המשטר הפאשיסטי ומהגרי עבודה. אחד המרכזים של הקהילה האיטלקית הם הרובע סן לוראן והפיצריות המרובות שעל רציפי  הנהר איזר  בעיר גרנובל.בזמנו השיגו המהגרים האיטלקים אדמות "ידועות כבלתי פוריות" בגבעות  שארטרז  - מלאן (Meylan), סנט-איסמייה (Saint-Ismier) וכו'. רבים מהתושבים בעלי שמות משפחה איטלקים  יש להם מוצא בחבל ואל ד'אוסטה, אזור פרנקופוני של איטליה . יש בין יוצאי אזור זה גם אזרחים איטלקים בעלי שם משפחה צרפתי. כיום אין בדרך כלל הגירה מאיטליה אל המחוז.
דמוגרפיה > הצוענים

הצוענים נוכחים באזור מימי הביניים . העדות הראשונה לכך היא תעודה משנת 1419 .  החל מן המאה ה-17  היו נתונים ליותר אמצעי דיכוי וכן ניסיונות ליישבם. מאמצע המאה ה-19 ובמהלך המאה ה-20 אלפי צוענים היגרו למערב, כולל לצרפת מארצות הבלקן ומזרח אירופה. אחרי נפילת הקומוניזם -מרומניה, קוסובו, בולגריה  וארצות אחרות. 
בתחילת המאה ה-20 חיו בגרנובל כמה משפחות שחיו בתנאי דוחק במעלה שאלמון. אחר כך חיו ברחוב Tres Cloitres, ובשכונות מוטואליטה ואבה-שאטלה.
דמוגרפיה > אנגלו-סקסים

איזר אירח קהילה אנגלו-סקסית חשובה. היא כוללת עובדי מפעלים בינלאומיים כמו  היולט-פקארד (HP), קטרפילר, STMicroelectronics הפועלים בעיקר בעמק גרזיבודאן. חלק מהם הם עובדים זמניים.
תרבות ודת

המחוז איזר הוא מולדתם של שני מסדרי נזירים קתוליים: הקרטוזיאנים והאנטונינים.
המנזר "גראנד שארטרז", מנזר האם של המסדר הקרטוזיאנים, שוכן 22.5 ק"מ צפונית מגרנובל.
החל מהמאה ה-13 דיברו תושבי החלק המרכזי והצפוני של איזר ניב של השפה הפרנקו-פרובנסלית הקרוי דופינואה.
כלכלה

המחוז איזר עבר תהליך בולט של אורבניזציה עם ענפים כלכליים מגוונים בהתאם. בעבר מצאה התעשייה מקור אנרגיה חשוב, זמין ומתחדש - בפחם הלבן. משאבי טבע נוספים הם עצי היערות וכן האדמה החקלאית. החל מימי האימפריה הצרפתית הראשונה הופק פחם במכרות של לה מיר (La Mure)
גורמים אחרים שתרמו להתפתחות התעשייה היו איכות דרכי התחבורה, הרמה הגבוהה בהכשרת העובדים, הגירת עבודה עתיקת ימים מאיטליה.
קיימים מפעלים גדולים בתעשיית הנייר, תעשיית המתכות, בתחום האלקטרוניקה, הציוד, הכימיה, תעשיית המזון. באיזר נמצאים כמה אתרים גרעיניים כמו תחנץ הכוח הגרעינית בסנט-אלבאן, האתר הגרעיני בקרס-מאלוויל (Creys-Malville) והמפעל לדלק גרעיני בוורה-בורואז (Veurey-Voroise)
ידוע  גם מפעל  של קבוצת "אקסם -מגה" Aixam-Mega, יצרנית מכוניות מיקרו ("קוואדריציקלים קלים").
בירת המחוז, העיר גרנובל, מרכז מינהל ואוניברסיטאי חשוב, סיפק משרות רבות בתחום המסחר והשירותים, תעשיית ההיי-טק, הנדסה והייעוץ.
כלכלה > תיירות

התיירות תופסת מקום חשוב בכלכלת המחוז, הודות למעל 20 אתרי סקי אלפיני וסקי צפוני. מחזור האתרים באיזר מסתכם ב־110 מיליון יורו, קרוב לזה של המחוז אוט-אלפ, -ותופס את המקום השלישי בצרפת בתחום זה, אחרי המחוזות סבואה (550 מיליון יורו) וסבואה עילית (אוט סבואה) (310 מיליון יורו)
מחוז איזר כולל הרבה אתרי סקי, כמו אלפ ד'יאה (Alpe d'Huez), האתרים האולימפיים שאנרוס, וילאר דה לאן (Villard de Lans), אוטראן (Autrans). אתרים פופולריים אחרים הם לה סט לו (Les 7 Laux), לה קולה ד'אלוואר (Le Collet d'Allevar)
מאודר (Méaudre), סן-פייר-דה-שארטרז (Saint-Pierre-de-Chartreuse), אלפ די גראן סר (Alpe du Grand Serre), גרס-אן-ורקור
(Gresse-en-Vercors).
לעיר גרנובל כתריסר מוזיאונים, כולל "לה דז אלפ" (Les Deux Alpes) לרבות מוזיאון גרנובל שהוקם בשנת 1798
מחוז איזר הוא במקום השלישי בין אזורי הסקי המבוקשים בחורפים בצרפת, אחרי מחוז סבואה ואוט-סבואה ולפני אוט-אלפ. הוא מארח גם את "גביע איקרוס" (Coupe Icare) לטיסה חופשית, כמו רחיפה וגלישה אווירית, המתקיים באתר הידוע לרחיפה שבלמבן (Lumbin)
גרנובל
המנזר גראנד שארטרז
ההר גראן ומון (Grand Veymont)
ההר דאן דה קרול (Dent de Crolles)
עמק קרא (Queyras)
האגם מונטנאר-אביניונה
אישים

אישים רבים נולדו בשטח המחוז: למשל, האביר פייר טראי דה באיאר, הפילוסוף אטיין בונו דה קונדיאק,  הפוליטיקאי אנטואן ברנאב,  המלחין הקטור ברליוז, הבנקאי והפוליטיקאי קזימיר פייר פרייה,  הפילוסוף עמנואל מונייה, הסופר פרדריק דאר ("סן אנטוניו"), זמרת האופרה נינון ואלן,  הזמרים  קלוגרו וגרגורי למרשאל וכו'.
לקריאה נוספת

Dominique et Michele Fremy Quid 2005 Robert Laffont, Paris 2005
Tal Bruttmann, Aryanisation économique et spoliations en Isère, 1940-1944, Presses Universitaires de Grenoble, 2010.
Philippe Barrière, Tal Bruttmann, Jean-Claude Duclos (dir.), L'Isère en Résistance : l'espace et l'histoire, Veurey, édit. DL, 2005.
Jean Guibal (dir ) Tsiganes, six siècles de présence en Isère : La vie de bohème ?'   2015
הערות שוליים

↑  « Grotte de Bury », sur le אתר המועצה המרכזית איזר
↑  « Motte du Châtelard » באתר המועצה המרכזית של מחוז איזר l'Isère
↑  Histoire du Dauphiné, sur l'atelier des dauphins
↑  Quid 2005 עמ' 1014
↑  iDB-city
↑  Assemblée Nationale, Assemblée nationale ~ Les députés, le vote de la loi, le Parlement français, Assemblée nationale (בצרפתית)
↑  G.Letonnelier - Les Étrangers dans le Département de Isère
↑  Quid 1998 עמ'  845
| --- | --- |
בקרת זהויות :  NLI: 987007552779105171  BNE: XX452834  BnF: cb119417674 (data)  GND: 4109156-5  LCCN: n81022474  MusicBrainz: 8410f113-a331-4db5-b869-9875c15a023b  NKC: ge630012  SUDOC: 027358321  VIAF: 263181452   WorldCat (עם VIAF): 263181452 
מפת המחוז איזר - הנפות
הפרפקטורה והתת-פרפקטורות של מחוז איזר
אתר הנופש דז אלפ במסיב אקרן
בטון רזה

אין תמונה חופשית
בטון רזה (באנגלית: Lean Concrete) הוא בטון בעל יחס מים-צמנט גבוה (כמות הצמנט נמוכה ביחס לכמות המים). מסיבה זו נקרא הבטון "רזה", בשל תכולת הצמנט הנמוכה שבו. כמות המים הגדולה גורמת לבטון הרזה להיות בדרגת סומך גבוהה ומאפשרת יישום קל כמשטח ישר על גבי הקרקע.
הבטון הרזה אינו נועד ליציקות בטון קונסטרוקטיביות בחלקי מבנה, אלא משמש כמצע הפרדה מהאדמה.
הבטון הרזה משמש לרוב כחוצץ בין האדמה ליסודות המבנה. בטון רטוב הבא במגע עם אדמה עלול להיפגע ולהיסדק משום שהאדמה סופגת אליה חלק גדול מהמים שבתערובת הבטון  הטרייה ובכך משתנה היחס מים-צמנט ומביא את הבטון לתוצאה של תכונות ירודות ולא רצויות. כדי שיסודות המבנה לא יפגעו כתוצאה ממגע ישיר עם האדמה בזמן היציקה, יוצקים ראשית את הבטון הרזה בשכבה שעובייה כ-5 ס"מ. לאחר התקשות הבטון הרזה ניתן להמשיך לצקת עליו את יסודות המבנה ללא חשש מפגיעה בתכונות הבטון הקונסטרוקטיבי הנוצק.
הערות שוליים

↑  What is lean concrete?, באתר Ask.com
| בטון |
| --- | --- | --- |
| סוגים | בטון רזה • מלט • בטון מצטופף מעצמו • בטון מובא • בטון שקוף למחצה • בטונייר |  |
| שימוש | בטון מזוין • בטון דרוך • יציקת בטון • חגורת בטון • בטון מוטבע |  |
| מרכיבים | צמנט • צמנט פורטלנד • סיד • חול • אגרגט • פלדה |  |
| ייצור | מפעל בטון • מערבל בטון • משאבת בטון • טפסנות בטון |  |
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
בועז גלעד

| --- | --- |

 לידה:  1966 (בן 58 בערך)
 מדינה:  ישראל 
 השכלה:  אוניברסיטת חיפה 
 השתייכות:   שירות הביטחון הכללי  משטרת ישראל
 תקופת הפעילות:  1996–2016 (שב"כ)   2016 – 2019 (משטרת ישראל)
 דרגה:   ניצב
 תפקידים בשירות
 ראש מטה התפעול בשירות הביטחון הכללי  ראש אגף תמיכה לוגיסטית במשטרת ישראל
 תפקידים אזרחיים
 מייסד ומנכ"ל משותף חב' BDiverse מייסד ומנכ"ל קבוצת ניצבים בחזית ST-IMPACT
 
בועז גלעד (נולד ב- 1966) הוא קצין משטרה ישראלי בדימוס בדרגת ניצב. כיהן כראש אגף תמיכה לוגיסטית.
ביוגרפיה

גלעד שירת בצה"ל בחטיבת הצנחנים. ב-1996 הצטרף לשירות הביטחון הכללי ושירת בתפקידים מבצעיים ובמערך התומך. בתפקידו האחרון שימש ראש מטה התפעול וחבר בפורום מטה השב"כ. בינואר 2016 עבר למשטרת ישראל ומונה לראש האגף לתמיכה לוגיסטית בדרגת ניצב. כיהן בתפקיד עד פברואר 2019.
כיום, מייסד ומנכ"ל קבוצת ניצבים בחזית בע"מ העוסקת בייעוץ ויישום פתרונות ייחודיים ומתקדמים בתחומי הביטחון האישי והחוסן הקהילתי בישראל ובחו"ל.
בנוסף, הוא שותף ויו"ר בחברת BDiverse, העוסקת באיתור פתרונות מתקדמים לאתגרי שרשרת האספקה.
שימש בעבר כמייסד ומנכ"ל חברת סטארטאפ ישראלית בשם BizWatch אשר עסקה בפיתוח מערכת רכש אוטומטית מבוססת בינה מלאכותית.
בעל תואר ראשון בסוציולוגיה ותואר שני במנהל עסקים.
בנוסף על עיסוקיו העסקיים, גלעד הוא גם חוקר במכון לחקר הביטחון האישי והחוסן הקהילתי במכללה האקדמית גליל מערבי
בן דוליץ'

| --- | --- |

 לידה:  4 במאי 1997 (בן 27) ליובליאנה, סלובניה סלובניה
 שם לידה:  בנימין דוליץ'
 מוקד פעילות:  סלובניה סלובניה   גרמניה גרמניה
 תקופת הפעילות:  מ-2009
 עיסוק:  זמר
 סוגה:  פופ
 שפה מועדפת:  סלובנית, אנגלית, גרמנית 
 כלי נגינה:  קול
 חברת תקליטים:  יוניברסל מיוזיק גרופ
 פרופיל ב-IMDb
 
בנימין דוליץ' (בסלובנית: Benjamin Dolič; נולד ב-4 במאי 1997 ידוע בעיקר בשם הבמה שלו בן דוליץ') הוא זמר סלובני. ב-27 בפברואר 2020 נחשף כי דוליץ' ייצג את גרמניה באירוויזיון לשנת 2020 עם שירו Violent Thing. ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020.
ביוגרפיה

בנימין דוליץ' נולד ב-4 במאי 1997 בליובליאנה, בירת סלובניה. דוליץ' עלה לראשונה על במות מקצועיות בגיל 12 כאשר השתתף בתוכנית גוט טאלנט סלובניה והודח בה בשלב חצי הגמר. ב-2016 השתתף דוליץ' ב-EMA הסלובני והפסיד. שנה לאחר מכן עבר דוליץ' לשווייץ עם משפחתו, הוא השתתף בדה וויס גרמניה בשנת 2018 וסיים שני בגמר. מיד לאחר הגמר ערך סיבוב הופעות בגרמניה ובאוסטריה.
ב-27 בפברואר 2020 נחשף כי דוליץ' נבחר על ידי הוועדה הלאומית הגרמנית לייצג גרמניה באירוויזיון לשנת 2020 עם שירו Violent Thing.
דיסקוגרפיה

2020 - "Violent Thing"
הערות שוליים

↑  Ben Dolic to Rotterdam for Germany with 'Violent Thing', האתר הרשמי של האירוויזיון
| --- | --- |
בקרת זהויות :  GND: 1205513825  MusicBrainz: 9c7f180b-3949-492d-8f4a-25e6bf5184d4  VIAF: 2901158309892506690004   WorldCat (עם VIAF): 2901158309892506690004
בטונג נולרבור

| בטונג נולרבור> מצב שימור |
| --- | --- |
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים חולדתיים
סוג:: בטונג
מין:: בטונג נולרבור
שם מדעי
 Bettongia pusilla ‏מק'נמרה, 1997

בטונג נולרבור (שם מדעי: Bettongia pusilla), הוא מין יונק כיס ננסי ולא מוכר בסוג בטונג שחי באזורים הצחיחים בדרום יבשת אוסטרליה ונכחד מן העולם בתחילת ההתיישבות האירופאית באוסטרליה במהלך המאה ה-17.
מידע כללי

המדע התוודע לקיומו באמצעות מספר שלדים תת-מאובנים שנתגלו בשנת 1984 בשתי מערות באזורים הצחיחים של אוסטרליה הדרומית; במקור, שלדים אלו תוארו כשייכים לסוג הנכחד קנגורו חולדתי מדברי או לאחד ממיני הפוטורו; בשנת 1997, הביולוג ג'ים מקנמרה בחן את השלדים, והגיע למסקנה שמדובר במין חדש של בטונג. בהשוואה בין גולגולת בטונג נולרבור לגולגולות בטונגים אחרים, נמצא שהלסת התחתונה שלו הייתה קטנה מקרוביו עם שיניים דקיקות יותר וטוחנות בעלות כתרים גבוהים. אף שבתחילה סברו שמדובר במאובן קדום, תארוך העצמות גילה שהוא נכחד תקופה קצרה לאחר שהחלה ההתיישבות האירופאית ביבשת.
בטונג נולרבור היה מצוי בעיקר במישור נולרבור הצחיח והמדברי באוסטרליה הדרומית, וקרוי על שם אזור זה; ככל הנראה היה מצוי גם באזורים האקולוגים: המפטון (בחוף הדרומי) ומאליי (באוסטרליה המערבית). מעולם לא דווח על היתקלות בבטונג חי באוסטרליה, כך שאין שום מידע אודות מראהו או אורח חייו. בטונג נולרבור היה המין הקטן ביותר בסוגו, ומכונה בשל כך גם "בטונג נולרבור ננסי".
במיתולוגיה האבוריג'ינית בפילבארה, מתואר קנגורו זעיר שאינו דומה לאף אחד מהמינים הידועים כיום; יש הסבורים שמדובר בבטונג נולרבור. המין מסווג על ידי הרשימה האדומה של IUCN כמין נכחד (EX). הסיבות להכחדתו של המין אינן ידועות. ייתכן שהוא נעלם בעקבות הכנסת מינים פולשים ליבשת דוגמת שועל אדום, חתול הבית וארנבון מצוי.
הערות שוליים

↑  בטונג נולרבור באתר הרשימה האדומה של IUCN
ג'ודי פלין

| --- | --- |
אין תמונה חופשית
 לידה:  1963 (בת 61 בערך) בלקפול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1988 
 פרופיל ב-IMDb
 
ג'ודי פלין (באנגלית: Judy Flynn; נולדה ב-1963) היא שחקנית אנגלייה.
ביוגרפיה

פלין נולדה בבלקפול שבלנקשייר. תפקידה הידוע ביותר הוא בדמות המזכירה בסיטקום "האימפריה של בריטאס". תפקידים ידועים נוספים של הם בדמות מאדג' האוול בסדרת הדרמה "בית אליוט", ובדמות ואל בשני פרקים בסדרה הקומית "נשות המזנון" של ויקטוריה ווד.
בשנים 1989 עד 1993 שיחקה בתפקיד טרייסי דאגן בסדרת הרדיו "The Blackburn Files" של ה-BBC.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1988–1989 |  | First of the Summer Wine | לנה / משרתת | סדרת טלוויזיה (9 פרקים) |
| 1990 |  | Made in Heaven | אליסון | בפרק "A Fair Mix Up" |
| 1990 |  | The World of Eddie Weary | מורין | סרט טלוויזיה |
| 1991 |  | Soldier Soldier | אשת מכירות | בפרק "Fighting Spirit" |
| 1993 |  | Closing Numbers | אלי |  |
| 1991–1994 | בית אליוט | The House of Eliott | מאדג' אלת'ורפ / מאדג' האוול | סדרת טלוויזיה |
| 1994 |  | Screen One | מרג'ורי אוונס | בפרק "Doggin' Around" |
| 1996 |  | Peak Practice | לינדה מנינגהם | בפרק "Partners" |
| 1996 |  | Lloyds Bank Channel 4 Film Challenge |  | בפרק "Rhythms" |
| 1992–1997 | האימפריה של בריטאס | The Brittas Empire | ג'ולי | סדרת טלוויזיה |
| 1998 |  | Get Fit with Brittas | ג'ולי | בפרק "Gordon Works It Out" |
| 1998 |  | Out of Sight | טילי טאונר | בפרק "Off Your Trolley" |
| 1999 | מקום בו נמצא הלב | Where the Heart Is | ג'ני ליונס | בפרק "Expansions" |
| 1998–1999 | נשות המזנון | Dinnerladies | ואל / מזכירה | סדרת טלוויזיה (2 פרקים) |
| 2000 |  | Perfect World | מנהלת בנק | בפרק "Money" |
| 2000 |  | Heartburn Hotel | סנדרה | בפרק "Therapy" |
| 2000 |  | Bernard's Watch | מיס מינס | בפרק "The Right Time" |
| 2003 | פוליאנה | Pollyanna | מילי סנואו | סרט טלוויזיה |
| 2003 | ויליאם ומרי | William and Mary | קלייר | סדרת טלוויזיה (פרק אחד) |
| 2004 | דיאל ופסקו | Dalziel and Pascoe | קארן קלארק | בפרק "The Price of Fame" |
| 2004 |  | In Denial of Murder | קאת' הייל | סרט טלוויזיה |
| 2004 |  | Family Affairs | דפני פרסונס | סדרת טלוויזיה |
| 2004 | לא מלאכיות | No Angels | פמלה אדמס | סדרת טלוויזיה |
| 2005 |  | The Walk | קארן | סרט טלוויזיה |
| 2005 |  | The Jealous God | רות' |  |
| 2006 | סינדרום בעייתי | Mysterious Creatures | אן באקלי | סרט טלוויזיה |
| 2007 |  | Lilies | גברת דוד | בפרק "The White Charger" |
| 2007 |  | The Royal | לזלי פינר | בפרק "Hoping for the Best" |
| 2001-2007 | הולבי סיטי | Holby City | מורין רוג'רס / מג וסט /ג'וליה פאוול | סדרת טלוויזיה (5 פרקים) |
| 2007 |  | Who Gets the Dog? | סו סאליבן | סרט טלוויזיה |
| 1996, 2008 |  | The Bill | ג'ינט סמית' / לינדה רוברטס | סדרת טלוויזיה (2 פרקים) |
| 1999–2008 | בקצב הלב | Heartbeat | אנג'י לומקס / ג'ודי פרנבי / ג'ני | סדרת טלוויזיה (3 פרקים) |
| 2009 | פרדוקס | Paradox | גברת רייט | מיני-סדרה |
| 2011 |  | Fast Freddie, the Widow and Me | קאתי | סרט טלוויזיה |
| 2009–2012 |  | Ben & Holly's Little Kingdom | גברת אלף / גלוריה גנום | סדרת טלוויזיה |
| 2012 | לגדול בלי בושה | Shameless | דניאלה פיני | סדרת טלוויזיה (2 פרקים) |
| 2012 | מונרו | Monroe | קלייר סקופילד | סדרת טלוויזיה (פרק אחד) |
| 2013 | חדר מיון | Casualty | סו אוונס | סדרת טלוויזיה (2 פרקים) |
| 2013 |  | Aunties | הייזל | סרט טלוויזיה |
| 2011–2016 |  | Peppa Pig | אמא כלבה / גברת פרה | סדרת טלוויזיה (2 פרקים) |
| 2017 | תקראו למיילדת | Call the Midwife | אדה וורד | סדרת טלוויזיה (פרק אחד) |
| 2007–2017 | רופאים | Doctors | לין באקלי / מארי ליזימור / טרודי בנדיקט | סדרת טלוויזיה (5 פרקים) |
הערות שוליים

1 2  The Brittas Empire
↑  The Blackburn Files
↑  First of the Summer Wine Season 1
| --- | --- |
בקרת זהויות :  LCCN: no2005000857  NKC: xx0162117  VIAF: 287574503   WorldCat (עם VIAF): 287574503
בייבי באש

| --- | --- |

 לידה:  18 באוקטובר 1975 (בן 48) ולחו, ארצות הברית 
 שם במה:  Baby Bash 
 מוקד פעילות:  ארצות הברית 
 תקופת הפעילות:  מ-1995 
 סוגה:  היפ הופ דרומי 
 שפה מועדפת:  אנגלית 
 חברת תקליטים:  דופ האוס רקורדס 
 צאצאים:  Brando Bryant 
 www.babybash.com
 פרופיל ב-IMDb
 
בייבי באש (אנגלית: Baby Bash; בעבר בייבי ביש; נולד בשם רוני ריי בראיינט ב-18 באוקטובר 1975) הוא זמר ראפ אמריקאי.
חייו

בייבי באש נולד בעיר ואלחו, קליפורניה, ארצות הברית וגדל עם הצד הלטיני של משפחתו. אמו המקסיקנית ואביו האנגלו-אמריקאי נאסרו כשהיה צעיר, מה שמנע ממנו להחזיק בקשר טוב איתם. באש גדל והתפתח אצל דודיו וסבתו, שם נחשף לסגנונות מוזיקה שונים. עבד עם מק דרה, ראפר שהיה פעיל משנת 1989 ועד מותו ב-2004.
הקריירה המוזיקלית של בייבי באש קיבלה תאוצה כאשר עבר ליוסטון, טקסס, שם פגש את הראפר סאות' פארק מכסיקן. לאחר מכן החליט להישאר באזור ולהתמקם בו. בעקבות היותו זמר סולו מצליח, שותף גם כחבר בלהקות ראפ כגון פוטנה דיוס, לטינו ולווט ו-N2DEEP. אלבום הבכורה של באש נקרא Savage Dreams והשתחרר בשנת 2001 בצורה לא פומבית. אלבומו ושיריו תפסו את תשומת לבם של חברת ההקלטות הבינלאומית Universal Records, אשר החתימה אותו בסוף 2001. בשנת 2003, בייבי באש הוציא לאור את אלבומו הראשון הרשמי The Smokin' Nephew ואת Super Saucy ב-2005. לאחרונה שותף בסינגל הראשון לצדה של פאולה דיאנדס "Doin' Too Much" מאלבום הבכורה שלה פאולה דיאנדס.
באוקטובר 2007 יצא אלבומו "Cyclone" שנקרא תחילה "Ronnie Ray All Day".
דיסקוגרפיה

בתור בייבי ביש:
2001: Savage Dreams
2002: On Tha Cool
2003: The Ultimate Cartel
בתור בייבי באש:
2003: The Smokin' Nephew
2006: Super Saucy